- Hindi News
- National
- सिंचाई विभाग ने सुनवाई नहीं की तो किसानों ने खुद के खर्चे पर कराई पक्के खाळों की मरम्मत
सिंचाई विभाग ने सुनवाई नहीं की तो किसानों ने खुद के खर्चे पर कराई पक्के खाळों की मरम्मत
सिंचाईविभाग ने क्षतिग्रस्त खालों की मरम्मत नहीं करवाई तो किसानों ने खुद के खर्चे पर खाळों की मरम्मत करवाने का बीड़ा उठाया। इसी का परिणाम है कि क्षेत्र के प्रत्येक किसान के खेत में अंतिम छोर तक पूरा पानी पहुंच रहा है। नोहर फीडर जसाना वितरिका आदि माइनरों के चकों के खाळे क्षतिग्रस्त हो गए थे। संबंधित विभाग ने इस ओर कोई ध्यान नहीं दिया। किसानों ने खुद के खर्चे से मरम्मत की योजना बनाई और राशि एकत्रित करने में जुट गए। युवा एकता मंच राजपुरिया के अध्यक्ष बलवान राजोतिया ने बताया कि जसाना वितरिका के चक 12 13 जेएसएन जनानिया माइनर के चक 4 जेएनएन के किसान अपने स्तर पर क्षतिग्रस्त खाळों की मरम्मत करवाई है। इन किसानों से प्रेरणा लेकर रामसरा माइनर के चक 2 आरएमएस के किसानों ने भी क्षतिग्रस्त खालों की मरम्मत करवाने का बीड़ा उठाया है। किसान प्रहलाद खाती, सचिन, हरीराम, पवन, रघुवीर, मुख्तयार, पूर्णमल नैण, बलवीर सहारण, छोटूराम आदि ने बताया कि किसानों की पानी की बारी ना पिटे इसके लिए किसानों ने अपने स्तर पर क्षतिग्रस्त खालों की मरम्मत करवाने की योजना बनाई है।
मलवानी. खाळे की सफाई करते किसान
tgl_Latn sot_Latn hin_Deva hin_Deva hin_Deva hin_Deva